**Менің атам-майдангер**

«Ұқ сөзімді, қара да бала батыр,

Қариялар азайып бара жатыр

Бірі мініп келместің кемесіне,

Бірі күтіп,әнеки, жағада тұр»

деп ақын жырлағандай.

Ұлы Жеңіс! Жеңіс бізге өздігінен келген жоқ. Ол бізге елім деп соққан ерлердің, бесіктен белі шықпаған 17-18 жастар аралығындағы майданға қару асынып кеткен жастардың батылдығының арқасында келді. 1941 жылы Кеңестік Соцалистік Республикалар Одағы тізеден қан кешті. Тұтқиылдан фашистік Германия шабуыл жасаған алғашқы күннен бастап-ақ еліміз жұдырықтай жұмылып, сүбелі жетістіктерге қол жеткізді. Отанымызды қорғау үшін ер-азаматтар әскерге шақыртылды.

Әскерге шақыртылғандардың ішінде менің атам – Сманов Қайранбай бар еді. Ол кісі 1921 жылы Тереңөзек ауданы , Ақтүйе колхозында

( А. Тоқмағанбетов ауылы) дүниеге келген. Орта мектепті бітіргеннен кейін 1955 жылы ауылшаруашылығы техникумына түсіп, агроном мамандығын алып шыққан. Атам елі үшін ұрпағының ғұмыры үшін ерлікпен шайқасқан жандардың бірі. 1942 жылдың 22 қыркүйегінде атам әскерге шақыртылды. Алдымен теңіз жағасындағы Владивосток қаласында Ворошиловск атқыштар полкінде әскерге дайындайтын мектепте бірнеше ай бойы соғыстың қыр-сырын меңгереді.963- атқыштар полкі құрамына алынып,сұрапыл соғыстың дәмін татады.

Сол аяқтан қатты жарақат алып, 6 ай госпитальда емделеді.1943 жылы елге қайта оралады.

Жауынгер жолын осындай азапты күндермен өткерген екен.

Соғыста көрсеткен ерең ерлігі үшін атам І дәрежелі «Отечественная Война» орденімен, Кеңес Одағының Маршалы Г.К Жуков медалімен, «Ұлы Отан соғысына 20 жыл» мерекелік медалімен, «Ұлы Отан соғысына 40 жыл» мерекелік медалімен, «1941-1945 жылдардағы Ұлы Отан соғысы Жеңісінің елу жылдығы» мерекелік медалімен марапатталған. Менің үш жасымда атам дүниеден озды. Атамның дүниеден озғанына биыл 12 жыл толды. Атамның жоқтығы мен үшін жиі сезіліп тұрады. Әр жылдың 9 мамыры болған сайын ескі альбомды ақтарып, атамның суреттеріне қарап, патриоттық сезімнің ұшқыны ұялайды. Атамның суреттері мен үшін алтыннан да қымбат қазына. Әжем оларды көзінің қарашығындай сандығында сақтаған. Атамның медальдары мен ордендеріне қарап, төбем көкке жетердей ерекше бір мақтаныш сезіміне бөленемін. Ешкім де, ешқашан да ұмтылмайды.  
  
 Отан үшін от кешкен,  
Өліммен де беттескен.  
Омырауын оқ тескен,  
Менің атам майдангер!

Менің атам соғыстан келген соң мүгедек екенмін деп қол қусырып қарап отырмай, бейбіт еңбекке бел шеше кірісіп кетеді. « Ақтүйе» колхозында есепші болып жұмыс істейді. Техника жетіспейтін сол жылдарда негізгі көлік ат пен өгіз еді. Колхоз орталығынан учаскелерге жол жүру дегеннің қандай ауыр болатындығын басынан өткерген адам ғана біледі деп айтып жүруші еді.

Талай қиындықты бастан кешіп ел тағдыры қыл үстінде тұрғанда жанын аямай жауға қарсы тұрған, бейбіт күндері туған жердің көркейіп қанат жаюына өз үлесін қосқан азаматтар бүгінгі таңда майдангерлер атанып отырған аталарымыз аз емес. Оның көбі о дүниелік болып осы қызықты көре алмай кетті. Қалғаны саусақтың санына да жетпейді.

Сманов Қайранбайдың

**шөбересі Марат Жасұлан, 9 -сынып оқушысы**

**№135 А. Тоқмағанбетов атындағы орта мектебі**